เป็นตุ่มที่มีลักษณะเป็นตุ่มแดงที่องคชาต,ถุงอันทะ,ปลายองคชาต มีเลือดและน้ำไสๆคล้ายๆหนองไหลจากแผลบ้าง เป็นๆหายๆมาจะ 2เดือนละคับ ขอวิธีรักษาไหม และควรพบแพทย์เฉพาะเรื่องนี้ได้ที่ไหนครับ และมีตุ่มแดงๆคล้ายๆแผลขึ้นตามร่างกายเช่น ตามตัว ตามแขน นิ้วมือ อยากทราบว่าเป็นโรคติดต่อไหมคับ ไปพบก้อได้ยาตัวเดิมคับ ไม่หายสักที หรือผมต้องไปตรวจโรคซีฟิลิซ คับ ขอบพระล่วงหน้านะคับคุณ
สวัสดีค่ะ อาการตุ่มแดงที่บริเวณอวัยวะเพศชาย อาจเกิดจาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.ตุ่มจากโรคติดต่อทางเพศสัมพันธ์เช่นตุ่มหนองใน อาจมีปัสสาวะแสบขัดหรือเป็นหนองร่วมด้วย หรือตุ่มจากโรคซิฟิลิซ3.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน4.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง5.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอมโดยตุ่มหนองในอาจลามไปที่นิ้วมือ หรือทำให้เกิดอาการข้ออักเสบ ปวดตามข้อย้ายที่ไปเรื่อยๆ สว่นซิฟิลิซในระยะต่อไป อาจจะมีเรื่องผื่นขึ้นตามตัวได้เช่นกันแนะนำพบแพทย์เพื่อตรวจร่างกายดูรอยโรคจริง และตรวจคัดกรองโรคติดต่อทางเพศสัมพันธ์สามารถไปพบแพทย์ตามรพ.ที่มีสิทธิ์ได้ โดยอาจเป็นแพทย์ทั่วไปก่อน ถ้าแพทย์ตรวจแล้วเข้ากับโรคในกลุ่มใดมากที่สุด จะส่งพบแพทย์ผู้เชี่ยวชาญต่อไปค่ะการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่าสะอาด